Նա գլխավոր մասնագետներին առաջարկեց հարցը քննարկել կոլեկտիվներում և մասնագիտական ասոցիացիաներում և դրանց արդյունքներով առաջարկություններ ներկայացնել։ Դերենիկ Դումանյանը նաև նշեց, որ գլխավոր մասնագետների ինստիտուտն այսուհետև ավելի մեծ դերակատարում է ունենալու, նրանց աջակցությամբ շարունակական բարեփոխումներ պետք է իրականացվեն բոլոր ոլորտներում։ Այդ նպատակով ծառայությունների վիճակը, դրանցում առկա խնդիրներն ու ծրագրերը կքննարկվեն նաև նախարարին կից կոլեգիայում։ Դերենիկ Դումանյանը գլխավոր մասնագետներին առաջարկեց տեղերում քննարկել նաև բժիշկների մասնագիտական որակավորման բարձրացման, ինչպես նաև նրանց հեղինակության ապահովման նպատակով մասնագետների ատեստավորման կամ լիցենզավորման կարգը վերականգնելու հարցը, որին կանդրադառնան առաջիկայում։